**דרכי שלום: מבוא וסוגיה**

**ספר "משפט ויושר": עמודים 76-79**

**מבוא**

בתקופת חז"ל הייתה בערי ארץ ישראל אוכלוסייה מעורבת: יהודים ונוכרים.

במהלך המאה השנייה ובמיוחד בתקופת רבי (כינוי לרבי יהודה הנשיא, עורך המשנה), הקלו חכמים בדרישות הלכתיות שונות שקשורות במגורים בעיר מעורבת. הרבה הלכות נועדו למנוע איבה ומתיחות בין יהודים וגויים, והנימוק שניתן להן הוא "מפני דרכי שלום". לעיתים המטרה הייתה למנוע חיכוכים בין קבוצות שונות בתוך העם היהודי.

המושג "דרכי שלום" מציין, אם כן, שאיפה למנוע חיכוכים ומריבות, קינאה ושנאה בין יהודים ונוכרים וגם בין יהודים לבין עצמם.

בתקופת האמוראים נוצר מושג דומה: "מפני איבה".

**האל "משנה דיבורו" מפני השלום**

בספר בראשית מסופר שכששמעה שרה, שהייתה בת קרוב ל- 90, שהיא עומדת להרות וללדת בן, היא צחקה בחוסר אמון ואמרה: "אחרי בלותי הייתה לי עדנה ואדוני זקן" (כלומר: אחרי שכבר זקנתי אלד? והרי בעלי זקן מידי) - מכאן ששרה תולה את חוסר היכולת שלה ללדת כעת בכך שאברהם זקן מדי.

אבל כשהקב"ה מספר לאברהם על צחוקה של שרה, הוא אומר: "למה זה צחקה שרה לאמור: האף אומנם אלד ואני זקנתי?" - אך מקודם היא אמרה "ואדוני זקן".

ה' משנה בדיבורו כדי שלא יפגע שלום הבית של אברהם ושרה, כדי שאברהם לא יכעס על שרה שמאשימה אותו בכך שלא נולד להם בן.

חז"ל הלכו, אם כן, בדרכו של ה' וגם הם עשו מאמץ לשמר את השלום. הם עשו זאת האמצעות התקנות שתיקנו "מפני דרכי שלום".

**דרכי שלום - הסוגיה**

1. משנה: אין ממחין (=מונעים) מעניים גויים לאסוף לקט שכחה ופאה - מפני דרכי שלום. כך תיקנו חכמים.

מהם לקט שכחה ופאה? אלו הם מתנות עניים .

לקט שכחה ופאה- מתנות שהחקלאי משאיר בשדה לטובת העניים.

לקט = שיבולים שנפלו לקוצר תוך כדי הקציר ויש להשאירם על האדמה בשביל העניים.

שכחה = חבילת שיבולים שבעל השדה שכח בשדה וכבר הלך לביתו, ישאיר אותה לעניים.

פאה = שורת שיבולים בקצה השדה שהחקלאי לא קוצר אלא משאיר לעניים.

1. תני (= שנו בברייתא): בעיר מעורבת שיש בה גויים ויהודים, צריכה הקהילה היהודית לדאוג להעמיד (למנות) גבאים לגבות כספים מהגויים ומישראל. ובכסף מפרנסים את העניים של הגויים ושל ישראל. כמו כן, דואגים לבקר את החולים, לקבור את המתים, לנחם את האבלים ולכבס את בגדיהם (="כליהם") של האבלים משתי האוכלוסיות, הגויים והיהודים. את כל הפעולות שהוזכרו בברייתא עושים מפני דרכי שלום- למנוע קינאה ושנאה של הגויים לישראל.

* ההבדל בין המשנה לברייתא הוא שהמשנה מדובר על מצווה סבילה (פסיבית) - להימנע מסילוק עניי גויים מהשדה. ואילו בברייתא מדובר על מצוות ומעשים שיש לעשות, הקיום הוא פעיל (אקטיבי) - מעמידין, גובין, מפרנסין, וכו'.

1. הגידראים, אנשי העיר גדר שבדרום הגולן, שאלו את רבי אימי (אמורא ארץ- ישראלי שעמד בראש ישיבת טבריה): האם מותר לנו להשתתף במשתה שמארגנים הגויים בעיר? מצד אחד, אם נמנע זה יתפרש כאיבה. מצד שני, אולי גם משתה נחשב חג אלילי ואין בהשתתפות משום עבודה זרה.
2. חשב רבי אימי להתיר מפני משנה זאת שהבאנו בתחילת הקטע שנאמר בה שיש להתחשב בגויים "מפני דרכי שלום".
3. לפני שהספיק רבי אימי לפסוק את ההלכה, אמר לו רבי אבא: הרי שנה רבי חייא בברייתא: יום משתה של גויים אסור לקיים עמם קשרים כלכליים וחברתיים כי החגים שלהם והמשתאות שלהם - כולם אליליים.
4. כיוון שכך, אסר רבי אימי את ההשתתפות ואמר: אלמלא דברי רבי אבא, היינו באים להתיר עבודה זרה (זו בוודאי הגזמה). אבל, ברוך השם, שהבדלנו מן הגויים, כי לנו יש המהות והשליחות שלנו.

**תודות לאופיר דדכה תשע"ו**